SETบ่ายรีบาวน์แนวต้าน 1,470จับตากลุ่มพลังงาน-แบงก์-ค้าปลีก
แนวโน้มการลงทุนในช่วงบ่ายนี้ ตลาดฯยังมีโอกาสรีบาวน์ได้ โดยให้จับตาหุ้นในกลุ่มพลังงาน, กลุ่มแบงก์ และกลุ่ม Retail อย่างค้าปลีก ถ้ารีบาวน์ได้ตลาดฯก็จะฟื้นตัวตาม พร้อมให้แนวรับ 1,430 จุด ส่วนแนวต้าน 1,450-1,470 จุด
10 มิ.ย. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (10 มิ.ย.) แกว่งคล้ายตลาดภูมิภาคที่อ่อนตัวลง โดยตลาดพักฐานหลังขึ้นไปหลายวัน และ Fund Flow ก็เริ่มชะลอ-ราคาน้ำมันอ่อนตัว-เงินบาทอ่อนค่าลงด้วย ทำให้เกิดแรง take profit แต่มองเม็ดเงินต่างชาติยังไม่ไหลออกไป เพราะสหรัฐฯยังมีโอกาสปรับขึ้นอัตราดอกเบี้ยได้อยู่ วอลุ่มเทรดของตลาดฯก็ถือว่าค่อนข้างบาง แสดงให้เห็นว่าแรง take profit ไม่หนาแน่น บ่ายนี้ตลาดฯยังมีลุ้นรีบาวน์ได้ พร้อมให้แนวรับ 1,430 แนวต้าน 1,450-1,470 จุด
นายธีรวุฒิ กานต์นิภากุล ผู้อำนวยการอาวุโสฝ่ายวิเคราะห์ บล.ซีไอเอ็มบี (ประเทศไทย) เปิดเผยว่า ตลาดหุ้นไทยเช้านี้เคลื่อนไหวคล้าย ๆ กับตลาดหุ้นอื่นในภูมิภาคเอเชียที่อ่อนตัวลง โดยตลาดฯมีการพักฐานหลังจากที่ดัชนีฯได้ปรับตัวขึ้นไปหลายวัน และ Fund Flow ก็เริ่มชะลอ ราคาน้ำมันก็อ่อนตัวลง รวมถึงเงินบาทก็อ่อนค่าลงด้วย ทำให้เกิดแรง take profit ออกมา
อย่างไรก็ดี มองว่า เม็ดเงินลงทุนของต่างชาติจะยังไม่ไหลออกไป เพราะสหรัฐฯยังมีโอกาสที่จะปรับขึ้นอัตราดอกเบี้ยได้อยู่ นอกจากนี้เช้านี้วอลุ่มเทรดของตลาดก็ถือว่าค่อนข้างบางแสดงให้เห็นว่าแรง take profit ไม่หนาแน่น
แนวโน้มการลงทุนในช่วงบ่ายนี้ ตลาดฯยังมีโอกาสรีบาวน์ได้ โดยให้จับตาหุ้นในกลุ่มพลังงาน, กลุ่มแบงก์ และกลุ่ม Retail อย่างค้าปลีก ถ้ารีบาวน์ได้ตลาดฯก็จะฟื้นตัวตาม พร้อมให้แนวรับ 1,430 จุด ส่วนแนวต้าน 1,450-1,470 จุด
บล.ธนชาตระบุในบทวิเคราะห์ (10 มิ.ย.) ว่า  ด้วยปริมาณการซื้อเบาบางระหว่างรอความชัดเจนจาก 1) การประชุมธนาคารสหรัฐฯ (Fed) ว่าจะขึ้นดอกเบี้ยหรือไม่ 2) การประชุมธนาคารกลางประเทศหลักอื่นๆ เช่น ญี่ปุ่น และอังกฤษ ในสัปดาห์หน้า รวมถึงผลการลงประชามติว่ากลุ่มประเทศสหราชอาณาจักรจะออกจากการเป็นสมาชิกสหภาพยุโรปหรือไม่ (Brexit) ในอีก 2 สัปดาห์
“ซื้อ” ROBINS…เพิ่มยอดขายจากแบรนด์ตัวเอง เป้าหมายพื้นฐาน 67.00 บาท จาก 1) คาดรายได้ภาคการเกษตร (Farm Income) ฟื้นตัวได้เร็ว หนุนภาคการบริโภคฯเติบโตต่อเนื่อง 2) การเพิ่มยอดขายจากแบรนด์ตัวเอง และ  แบรนด์ต่างประเทศ ที่อัตรากำไรขั้นต้นสูงถึง 35-40% มากกว่าสินค้าฝากขายที่ 20% อยู่มาก จะช่วยเพิ่มอัตรากำไรรวม 3) แผนการขยายสาขาอย่างต่อเนื่อง 3 สาขา/ปี ที่มีความชัดเจนขึ้น 4) ทางเทคนิคแกว่งตัวยกฐานขึ้นตามกรอบมีเป้าหมายทางเทคนิคระยะสั้น 65.00 บาท 
สรุป 5 หลักทรัพย์ที่มีมูลค่าการซื้อขายสูงสุดภาคเช้า   
CPALL    มูลค่าการซื้อขาย 1,179.53 ล้านบาท ปิดที่  48.25 บาท ลดลง  0.25 บาท
BANPU    มูลค่าการซื้อขาย   942.48 ล้านบาท ปิดที่  12.20 บาท เพิ่มขึ้น 0.20 บาท
IVL      มูลค่าการซื้อขาย   871.52 ล้านบาท ปิดที่  32.50 บาท ลดลง  0.25 บาท         
SCB      มูลค่าการซื้อขาย   687.25 ล้านบาท ปิดที่ 138.00 บาท เพิ่มขึ้น 0.50 บาท
PTT      มูลค่าการซื้อขาย   650.16 ล้านบาท ปิดที่ 318.00 บาท ลดลง  1.00 บาท